У Грузіі раскрылі чарговую шпіёнскую змову. На базе дакументаў спецыяльных службаў суд Тбілісі даў згоду на затрыманне на два месяцы двух прадстаўнікоў армянскай грамады Грузіі як шпіёнаў і кантрабандыстаў зброі. Шпіянажам і кантрабандай, калі верыць суду, тыя займаліся, каб аддзяліць ад Грузіі Джавахеці. Джавахеці — раён кампактнага пражывання армян на поўдні краіны. Тут налічваецца прыкладна 240 тысяч чалавек, палова з якіх — этнічныя армяне. Сацыяльная сітуацыя ў краі зараз вельмі складаная, асабліва пасля таго, як расійская армія пакінула мясцовую вайсковую базу, на якой трымалася ўся інфраструктура. Таму ў Джавахеці шмат тых, хто незадаволены рэжымам. Менавіта іх, на думку афіцыйнага Тбілісі, спрабуюць выкарыстоўваюць замежныя разведкі. Грузінскі МУС сцвярджае, што некаторыя мясцовыя няўрадавыя арганізацыі фінансуюцца замежнымі разведкамі з мэтай стварэння атмасферы нацыянальнай напружанасці з перспектывай патрабавання выхаду Джавахеці са складу Грузіі. У якасці доказу спецслужбы прадстаўляюць замежныя тэлефонныя размовы затрыманых актывістаў. Расправа над армянскімі дзеячамі выклікала гучны рэзананс у суседняй Арменіі. Некаторыя сябры армянскага парламенту выступілі ў падтрымку асуджаных. Таксама на бок “серапатыстаў сталі некаторыя сябры грузінскай апазіцыі. Апаненты Саакашвілі лічаць, што прэзідэнт наўмысна раздувае нацыяналістычную істэрыю, каб адцягнуць увагу грамадства ад апошняй ініцыятывы апазіцыі: яе сябры прынялі агульную дэкларацыю, у якой патрабуюць правядзення датэрміновых прэзідэнціх і парламенцкіх выбараў.